KOMMISSIONENS BESLUTNING

af 26. marts 1999

om bemyndigelse af medlemsstaterne til midlertidigt at tillade handel med frø af visse arter, der ikke opfylder kravene i Rådets direktiv 66/401/EØF, 66/402/EØF og 69/208/EØF

(meddelt under nummer K(1999) 793)

(1999/264/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter(1), senest ændret ved direktiv 98/96/EF(2), særlig artikel 17,

under henvisning til Rådets direktiv 66/402/EØF af 14. juni 1966 om handel med såsæd(3), senest ændret ved direktiv 1999/8/EF(4), særlig artikel 17,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter(5), senest ændret ved direktiv 98/96/EF, særlig artikel 16,

under henvisning til anmodninger fra Belgien, Frankrig, Luxembourg, Nederlandene, Finland og Sverige, og

ud fra følgende betragtninger:

(1) I de ovennævnte medlemsstater er mængderne af de frø af alle kategorier af forårssorter af foderplanter, korn og olieplanter, som opfylder kravene i nævnte direktiver med hensyn til spireevne, og for Belgiens, Luxembourgs, Nederlandenes og Sveriges vedkommende, for så vidt angår sædekorn af kategorien "certificeret sædekorn", tillige betingelserne med hensyn til markinspektion, og for Finlands vedkommende, for så vidt angår sædekorn af kategorien "certificeret sædekorn", tillige betingelserne med hensyn til største antal generationer efter "basissædekorn", utilstrækkelige, og de kan således ikke dække disse landes behov;

(2) det er umuligt at dække behovet tilfredsstillende med frø, som opfylder alle krav i nævnte direktiver, fra andre medlemsstater eller fra tredjelande;

(3) Belgien, Frankrig, Luxembourg, Nederlandene, Finland og Sverige bør derfor i en periode indtil den 30. juni 1999 bemyndiges til at tillade handel med frø af forårssorter af foderplanter, korn og olieplanter, som er undergivet mindre strenge krav;

(4) desuden bør andre medlemsstater, som er i stand til at forsyne Belgien, Frankrig, Luxembourg, Nederlandene, Finland eller Sverige med frø, der ikke opfylder kravene i nævnte direktiver, bemyndiges til at tillade handel med sådant frø;

(5) de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Frankrig bemyndiges til, indtil den 30. juni 1999 for de arter og på de betingelser, der er fastsat i bilaget, at tillade handel på sit område med sædekorn af kategorien "certificeret sædekorn" (første generation) af forårssorter af foderplanter, som ikke opfylder kravene i direktiv 66/401/EØF med hensyn til mindste spireevne, hvis følgende betingelser er opfyldt:

a) spireevnen er mindst som fastsat i bilaget

b) på den officielle etiket skal spiringen, der er fastslået i rapporten om den officielle frøundersøgelse, være angivet.

Artikel 2

Belgien, Luxembourg, Nederlandene, og Sverige bemyndiges til, indtil den 30. juni 1999 for de arter og på de betingelser, der er fastat i bilaget, at tillade handel på deres område med sædekorn af forårssorter, som ikke opfylder kravene i direktiv 66/402/EØF med hensyn til markinspektion, hvis følgende betingelser er opfyldt:

a) sædekornet skal være tilstrækkeligt sortsægte og sortsrent

b) på den officielle etiket skal det anføres, at sædekornet ikke er blevet kontrolleret i overensstemmelse med direktiv 66/402/EØF

Artikel 3

Finland bemyndiges til, indtil den 30. juni 1999 for de arter og på de betingelser, der er fastsat i bilaget, at tillade handel på sit område med frø af forårssorter af foderplanter, korn og olieplanter, som ikke opfylder kravene i direktiv 66/401/EØF, 66/402/EØF og 69/208/EØF med hensyn til mindste spireevne, og, for så vidt angår sædekorn, tillige betingelserne med hensyn til største antal generationer efter "basissædekorn", hvis følgende betingelser er opfyldt:

a) spireevnen er mindst som fastsat i bilaget

b) det største antal generationer efter "basissædekorn" er som fastsat i bilaget

c) på den officielle etiket skal:

- når litra a) finder anvendelse, spiringen, der er fastslået i rapporten om den officielle frøundersøgelse, være angivet

- når litra b) finder anvendelse, det faktiske antal generationer efter "basissædekorn", være angivet.

Artikel 4

Sverige bemyndiges til, indtil den 30. juni 1999 for de arter og på de betingelser, der er fastsat i bilaget, at tillade handel på sit område med frø af forårssorter af foderplanter og olieplanter, som ikke opfylder kravene i direktiv 66/401/EØF og 69/208/EØF med hensyn til mindste spireevne, hvis følgende betingelser er opfyldt:

a) spireevnen er mindst som fastsat i bilaget

b) på den officielle etiket skal spiringen, der er fastslået i rapporten om den officielle frøundersøgelse, være angivet.

Artikel 5

1. De øvrige medlemsstater bemyndiges til på de i artikel 1 til 4 fastsatte betingelser og til de af ansøgermedlemsstaterne påtænkte formål at tillade handel på deres område med frø, for hvilket handel tillades efter denne beslutning.

2. Ved anvendelsen af stk. 1 yder medlemsstaterne hinanden administrativ bistand. Ansøgermedlemsstaterne skal underrettes af de øvrige medlemsstater om, hvorvidt de har til hensigt at tillade handel med sådant frø, inden der kan gives tilladelse. Ansøgermedlemsstaterne kan kun gøre indsigelse, hvis hele den mængde, der er anført i denne beslutning, allerede er blevet fordelt.

Artikel 6

Medlemsstaterne underretter straks Kommissionen og de øvrige medlemsstater om, hvor store mængder frø der er mærket og tilladt bragt i handelen på deres område i henhold til denne beslutning.

Artikel 7

Denne beslutning er rettet til medlemsstaterne.

Udfærdiget i Bruxelles, den 26. marts 1999.

På Kommissionens vegne

Karel VAN MIERT

Medlem af Kommissionen

(1) EFT 125 af 11.7.1966, s. 2298/66.

(2) EFT L 25 af 1.2.1999, s. 27.

(3) EFT 125 af 11.7.1966, s. 2309/66.

(4) EFT L 50 af 26.2.1999, s. 26.

(5) EFT L 169 af 10.7.1969, s. 3.

BILAG

>TABELPOSITION>